**Μ. Κριθαρίδης : Να μην ανεχθούμε καμία κουλτούρα βιασμού, ούτε του διαδικτυακού μέσω της εκδικητικής ιντερνετικής πορνογραφίας**

Η ιστοσελίδα που επιτρέπει την ανάρτηση φωτογραφιών και περιεχομένου διαδικτυακής, εκδικητικής πορνογραφίας πρέπει να κατέβει άμεσα και να διωχθούν οι διαχειριστές και οι χρήστες της. Για ακόμα μια φορά οι ιδιωτικές στιγμές γυναικών και κοριτσιών παραβιάζονται βάναυσα, το υπέρτατο δικαίωμα τους στην ιδιωτικότητα καταλύεται, η σεξουαλική ζωή γίνεται αντικείμενου διασυρμού και εκμετάλλευσης.

Η Δίωξη Ηλεκτρονικού Εγκλήματος φαίνεται να μην έχει πράξει ακόμα τα όσα θα έπρεπε για το θέμα και οι Εισαγγελικές αρχές δεν έχουν κινηθεί επίσης για ένα τόσο σοβαρό ζήτημα.

Η πράξη αποτροπιασμού της εκδικητικής πορνογραφίας -ο διαδικτυακός βιασμός- μέσω της δημοσιοποίησης γυμνών φωτογραφιών ατόμων και υλικού από τις προσωπικές τους στιγμές, συνιστά ειδεχθές έγκλημα. Είναι αδιανόητο λίγες μέρες μετά την Παγκόσμια Ημέρα για την εξάλειψη της βίας κατά των γυναικών, τέτοιας μορφής βία να γίνεται ανεκτή από τις αρχές.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**